Решение на Общия съд от 11 юли 2018 г. — Enoitalia/EUIPO – La Rural Viñedos y Bodegas (ANTONIO RUBINI)
(Дело T-707/16)1
(Марка на Европейския съюз  — Производство за обявяване на недействителност — Словна марка на Европейския съюз „ANTONIO RUBINI“ — По-ранна фигуративна марка на Европейския съюз „RUTINI“ — Относително основание за отказ — Вероятност от объркване — Сходство на знаците — Член 8, параграф 1, буква б) от Регламент (ЕО) № 207/2009 [понастоящем член 8, параграф 1, буква б) от Регламент (ЕС) 2017/1001])
Език на производството: английски
Страни
Жалбоподател: Enoitalia SpA (Calmasino di Bardolino, Италия) (представител: S. Rizzo, адвокат)
Ответник: Служба на Европейския съюз за интелектуална собственост (представител: E. Zaera Cuadrado)
Друга страна в производството пред апелативния състав на EUIPO: La Rural Viñedos y Bodegas SA Ltda (Capital Federal, Аржентина)
Предмет
Жалба срещу решение на пети апелативен състав на EUIPO от 28 юни 2016 г. (преписка R 1085/2015-5), постановено в производство по обявяване на недействителност между La Rural Viñedos y Bodegas и Enoitalia.
Диспозитив
Отхвърля жалбата.
Осъжда Enoitalia SpA да заплати съдебните разноски.
____________
1 ОВ C 419, 14.11.2016 г.